Sag T-323/00

SAT.1 SatellitenFernsehen GmbH

mod

Kontoret for Harmonisering i det Indre Marked (Varemærker og Design)

»EF-varemærker — ordkombinationen SAT.2 — absolutte registreringshindringer — artikel 7, stk. 1, litra b) og c), i forordning (EF) nr. 40/94 — ligebehandling«

Rettens dom (Anden Afdeling) af 2. juli 2002 II-2850

Sammendrag af dom

EF-varemcerker – Harmoniseringskontorets afgørelser – spørgsmålet, om et tegn kan registreres – Fællesskabets retsinstansers prøvelse – kriterier – anvendelse på et anbringende om, at princippet om forbud mod forskelsbehandling er tilsidesat som følge af Harmoniseringskontorets afgørelsespraksis

EF-varemœrker – definition og erhvervelse af et EF-varemœrke – absolutte registreringshindringer – varemærke, som udelukkende består af tegn eller angivelser, der kan tjene til at betegne en vares eller en tjenesteydelses egenskaber – bedømmelse af et tegns beskrivende karakter – alene hensyntagen til de grupper af varer og/eller tjenesteydelser, der er nævnt i registreringsansøgningen

EF-varemærker – definition og erhvervelse af et EF-varemærke – absolutte hindringer for registrering – varemærker uden fornødent særpræg – undersøgelse i forbindelse med et sammensat varemærke

EF-varemærker – definition og erhvervelse af et EF-varemærke – absolutte registreringshindringer – varemærker, som udelukkende består af tegn eller angivelser, der kan tjene til at betegne en vares eller en tjenesteydelses egenskaber – kriterier i forbindelse med et sammensat ordmærke

EF-varemærker – appel og søgsmål – søgsmål for Fællesskabets retsinstanser – adgang for Retten til at omgøre den anfægtede afgørelse – grænser

Selv om artikel 63, stk. 3, i forordning nr. 40/94 om EF-varemærker giver Retten mulighed for at omgøre en afgørelse, der er truffet af et appelkammer ved Kontoret for Harmonisering i det Indre Marked (Varemærker og Design), er denne mulighed i princippet begrænset til situationer, hvor sagen er moden til påkendelse. Dette er ikke tilfældet, når appelkammeret har undladt at træffe en realitetsafgørelse vedrørende en af sagsøgerens påstande i dens helhed. (jf. præmis 18)

Det bestemmes i artikel 62, stk. 1, første punktum, i forordning nr. 40/94: »Efter at have realitetsbehandlet sagen træffer appelkammeret afgørelse om klagen.« Denne pligt skal forstås på den måde, at appelkammeret er forpligtet til at træffe afgørelse om hver påstand, der er nedlagt for det, i sin helhed og enten tage påstanden til følge, afvise den af formalitetsgrunde eller forkaste den efter en realitetsbehandling. I det omfang tilsidesættelsen af denne pligt kan have påvirket indholdet af en afgørelse, der anfægtes ved Retten, er der tale om en væsentlig formforskrift, og spørgsmålet, om den er tilsidesat, kan tages under påkendelse ex officio. (jf. præmis 19)

For at være omfattet af artikel 7, stk. 1, litra c), i forordning nr. 40/94 om EF-varemærker skal et varemærke »udelukkende« bestå af tegn eller angivelser, der kan tjene til at betegne de pågældende varers eller tjenesteydelsers egenskaber. Det følger af dette krav, at der ved et ordmærke, der er sammensat af flere bestanddele (eller et sammensat varemærke), skal tages hensyn til den relevante betydning af det ansøgte ordmærke, hvilken fastslås på grundlag af alle de bestanddele, varemærket er sammensat af, og ikke alene betydningen af en af disse bestanddele. Endvidere skal der ved denne bedømmelse alene tages hensyn til de egenskaber ved de pågældende varer eller tjenesteydelser, der kan få betydning ved det valg, der foretages af den relevante omsætningskreds. Et sammensat ordmærke skal følgelig for at kunne anses for at være beskrivende alene betegne sådanne egenskaber. (jf. præmis 26)

I henhold til artikel 7, stk. 1, litra c), i forordning nr. 40/94 om EF-varemærker er »varemærker, som udelukkende består af tegn eller angivelser, der i omsætningen kan tjene til at betegne varens eller tjenesteydelsens anvendelse eller andre egenskaber ved disse«, udelukket fra registrering. Hvad herved angår registreringen af ordkombinationen SAT.2 for bestemte tjenesteydelser bemærkes, at denne ikke er omfattet af den førnævnte bestemmelse, for så vidt som ordet — såfremt det antages, at dets relevante betydning er »det andet satellitprogram« — ganske vist kan tjene til at betegne en egenskab ved visse af de pågældende tjenesteydelser, der kan få betydning ved det valg, der foretages af den relevante omsætningskreds, nemlig tjenesteydelsernes art som forbundet med udsendelse via satellit, men ordet betegner ikke en sådan egenskab, for så vidt som det angiver, at det drejer sig om et andet program. (jf. præmis 26 og 27)

De absolutte registreringshindringer i artikel 7, stk. 1, litra b)-e), i forordning nr. 40/94 om EF-varemærker forfølger et mål af almen interesse, som kræver, at de omhandlede tegn frit kan bruges af alle. Den retlige beskyttelse, der gives varemærket, har — i modsætning til andre intellektuelle og industrielle ejendomsrettigheder — nemlig principielt ikke som genstand resultatet af rettighedshaverens kreative eller økonomiske indsats, men alene det tegn, han har »taget i besiddelse«. Det bør derfor udelukkes, at der stiftes enerettigheder over tegn, der frit skal kunne anvendes af alle, således at det undgås, at der skabes en uberettiget konkurrencefordel for én erhvervsdrivende. Det er alene i det tilfælde, hvor et tegn efter den brug, der er gjort heraf, faktisk af den relevante omsætningskreds opfattes som en angivelse af en vares eller en tjenesteydelses kommercielle oprindelse, at varemærkeansøgerens økonomiske indsats berettiger, at der ses bort fra den almene interesse, der ovenfor er redegjort for. I en sådan situation giver artikel 7, stk. 3, i forordning nr. 40/94 derfor mulighed for registrering af et sådant tegn, hvilket er en undtagelse fra den almindelige regel i artikel 7, stk. 1, litra b)-d). (jf. præmis 36)

De af artikel 7, stk. 1, litra b), i forordning nr. 40/94 om EF-varemærker omfattede varemærker er navnlig de varemærker, der ud fra den relevante omsætningskreds' synspunkt er almindeligt anvendt i omsætningen til at præsentere de pågældende varer eller tjenesteydelser, eller i forhold til hvilke der i det mindste findes konkrete forhold, der gør det muligt at konkludere, at de kan anvendes på denne måde. Et tegns fornødne særpræg kan derfor kun bedømmes dels i forhold til de varer eller tjenesteydelser, for hvilke der er ansøgt om registrering, dels i forhold til forståelsen heraf hos den relevante omsætningskreds. (jf. præmis 36 og 37)

Ved bedømmelsen af den absolutte registreringshindring, der omhandles i artikel 7, stk. 1, litra b), i forordning nr. 40/94 om EF-varemærker, og for så vidt angår et sammensat varemærke, skal det fornødne særpræg bedømmes ud fra helhedsindtrykket. Dette er imidlertid ikke uforeneligt med en undersøgelse af de forskellige træk, som tegnet består af, hver for sig. Et sammensat tegn er kun omfattet af den ovennævnte bestemmelse, hvis alle dets bestanddele mangler fornødent særpræg i forhold til de varer eller tjenesteydelser, der er omfattet af varemærkeansøgningen. Omvendt giver det forhold, at et sammensat varemærke alene består af bestanddele, der mangler fornødent særpræg, mulighed for at konkludere, at dette varemærke set i sin helhed ligeledes kan være almindeligt anvendt i omsætningen til at præsentere de pågældende varer eller tjenesteydelser. En sådan konklusion kan alene afkræftes i det tilfælde, hvor konkrete forhold, såsom navnlig den måde, hvorpå de forskelle elementer sammensættes, antyder, at det sammensatte varemærke gengiver mere end summen af det pågældende varemærkes bestanddele. (jf. præmis 39, 49 og 55)

Et tegn, der er beskrivende i betydningen i artikel 7, stk. 1, litra c), i forordning nr. 40/94 om EF-varemærker for de varer eller tjenesteydelser, der er omfattet af varemærkeansøgningen, mangler ligeledes fornødent særpræg i betydningen i artikel 7, stk. 1, litra b), i forhold til disse varer eller tjenesteydelser. Denne fortolkning er ikke uforenelig med reglen om, at disse to absolutte registreringshindringer har hvert sit anvendelsesområde. Et individuelt tegn, der ifølge referencesprogets semantiske regler kan tjene til at betegne de pågældende varers eller tjenesteydelsers egenskaber, som kan få betydning ved det valg, der foretages af den relevante omsætningskreds, kan derfor i almindelighed anvendes i omsætningen til at præsentere disse varer eller tjenesteydelser og er dermed omfattet af artikel 7, stk. 1, litra b), i forordning nr. 40/94. Artikel 7, stk. 1, litra c), finder derimod kun anvendelse, når det ansøgte varemærke »udelukkende« består af sådanne tegn eller angivelser. (jf. præmis 40)

Spørgsmålet om, hvorvidt et tegn er beskrivende i betydningen i artikel 7, stk. 1, litra c), i forordning nr. 40/94 om EF-varemærker, skal vurderes individuelt i forhold til hver af de grupper af varer og/eller tjenesteydelser, der er nævnt i registreringsansøgningen. Ved vurderingen af, om et tegn er beskrivende for en bestemt gruppe af varer eller tjenesteydelser, har det ingen betydning, om den pågældende varemærkeansøger planlægger at indføre eller har indført et vist markedsføringskoncept, der — ud over disse varer og/eller disse tjenesteydelser — omfatter varer og/eller tjenesteydelser, som henhører under andre grupper. Det forhold, at der foreligger et markedsføringskoncept, er nemlig for det første en ydre faktor, der ikke påvirker de rettigheder, der er gives ved EF-varemærket, og for det andet er det den pågældende virksomhed alene, der vælger et markedsføringskoncept, og konceptet kan derfor ændres efter, at et tegn er registreret som EF-varemærke, og det kan således ikke have nogen som helst indflydelse på vurderingen af, om tegnet kan registreres. (jf. præmis 45)

I henhold til artikel 7, stk. 1, litra b), i forordning nr. 40/94 om EF-varemærker er »varemærker, som mangler fornødent særpræg«, udelukket fra registrering. Endvidere bestemmer artikel 7, stk. 2, i forordning nr. 40/94, at »stk. 1 finder anvendelse, selv om registreringshindringerne kun er til stede i en del af Fællesskabet«. Det bemærkes vedrørende en ansøgning om registrering af ordkombinationen SAT.2 for følgende tjenesteydelser henhørende under klasse 38, 41 og 42 i Nice-arrangementet vedrørende international klassificering af varer og tjenesteydelser til brug ved registrering af varemærker: — klasse 38: »Distribution af radio- og fjernsyns-udsendelsetV-programmer via trådløse eller kabelforbundne netværk; udsendelse af film-, fjernsyns-, radio-, videotex-, videotekstprogrammer og -udsendelser; formidling og overdragelse af adgangstilladelser til brugere af forskellige kommunikationsnetværk; telekommunikationsvirksomhed; indsamling, levering og transmission af nyheder, pressemeddelelser og markedsundersøgelsesdata (også elektronisk formidling og/eller via computere); transmission af lyd og billede via satellit; formidling af tvabonnementstjenester (betalings-tv), inklusive videoondemand, også for tredjemand som digital platform; telekommunikations- og databasevirksomhed; formidling af information til tredjemand; udbredelse af information via trådløse eller ledningsforbundne netværk; online-tjenester og -udsendelse, nemlig transmission af information og nyheder, inklusive e-mail; drift af netværker til overførsel af meddelelser, billeder, tekst, tale, signaler og data; udsendelse af teleshop-pingsudsendelser« — klasse 41: »Produktion, reproduktion, fremførelse og udlejning af film, video-og andre fjernsynsprogrammer; produktion og reproduktion af data, tale, tekst, lyd- og billedoptagelse på video- og/eller lydkassetter, -bånd og -plader (inklusive cd-rommer og cd-i'er) samt af videospil (computerspil); forevisning og udlejning af video- og/eller lydkassetter, -bånd og -plader (inklusive cd-rommer og cd-i'er) samt af videospil (computerspil); udlejning af fjernsynsapparater og dekodere; uddannelse og undervisningsvirksomhed; underholdningsvirksomhed; sportsarrangementer og kulturelle arrangementer; organisering og gennemførelse af show-, quiz- og musikarrangementer samt organisering af konkurrencer inden for sport og underholdningsvirksomhed, også til optagelse eller som livetransmission i radio eller på fjernsyn; produktion af reklameudsendelser til fjernsyn og radio, inklusive tilsvarende udsendelser med konkurrencer; organisering af konkurrencer inden for undervisningsvirksomhed, underholdningsvirksomhed og sportsarrangementer; arrangering af fjernundervisningskurser; offentliggørelse og udgivelse af bøger, tidsskrifter og andre tryksager samt offentliggørelse og udgivelse af tilsvarende elektroniske medier (inklusive cd-rommer og cd-i'er); gennemførelse af koncert-, teater- og underholdningsarrangementer samt af sportskonkurrencer; produktion af film-, fjernsyns-, radio-, videotex- og videotekstprogrammer og -udsendelser, radio- og fjernsynsunderholdning; produktion af film og videoer samt af andre billed- og lydprogrammer vedrørende uddannelse og underholdning, også til børn og unge; produktion, reproduktion, fremvisning og udlejning af lyd- og billedoptagelse på video- og/eller lydkassetter, -bånd og -plader; teateropførelser, musikalsk optræden; optagelse, transmission, lagring, redigering og gengivelse af lyd og billede; arrangering af radio- og fjernsynsudsendelser/-programmer; produktion af teleshoppingsudsen-delser« — klasse 42: »Udstedelse, formidling, udlejning samt anden udnyttelse af rettigheder til film, fjernsyns- og videoproduktioner samt andre billed- og lydprogrammer; forvaltning og realisering af ophavsrettigheder og erhvervsmæssige rettigheder for andre; udnyttelse af sekundære film- og fjernsynsrettigheder inden for merchandising; udvikling af software, særlig inden for området multimedier, interaktivt fjernsyn og betalings-tv; drift af netværker til overførsel af meddelelser, billeder, tekst, tale, signaler og data; teknisk rådgivning inden for multimedia, interaktivt tv og betalingsfjernsyn (indeholdt i klasse 42); programmering af computere, inklusive video-og computerspil; formidling og overdragelse af adgangstilladelser til brugere af forskellige kommunikationsnetværk «, at den nævnte ordkombination mangler fornødent særpræg i forhold til de ovennævnte tjenesteydelser, med undtagelse af følgende kategorier: — »databasevirksomhed« i klasse 38 — »produktion og reproduktion af data, tale tekst, lyd- og billedoptagelse på video- og/eller lydkassetter (herunder cd-rommer og cd-i'er) samt af videospil (computerspil); forevisning og udlejning af video-og/eller lydkassetter, -bånd og -plader (inklusive cd-rommer og cd-i'er) samt af videospil (computerspil); udlejning af fjernsynsapparater og dekodere; uddannelse og undervisningsvirksomhed; underholdningsvirksomhed; sportsarrangementer og kulturelle arrangementer; organisering af konkurrencer inden for undervisningsvirksomhed, underholdningsvirksomhed og sportsarrangementer; arrangering af fjernundervisningskurser; offentliggørelse og udgivelse af bøger, tidsskrifter og andre tryksager samt offentliggørelse og udgivelse af tilsvarende elektroniske medier (inklusive cd-rommer og cd-i'er); gennemførelse af koncert-, teater- og underholdningsarrangementer samt af sportskonkurrencer; produktion af film og videoer samt af andre billedog lydprogrammer vedrørende uddannelse og underholdning, også til børn og unge; produktion, reproduktion, fremvisning og udlejning af lyd- og billedoptagelse på video-og/eller lydkassetter, -bånd og -plader; teateropførelser, musikalsk optræden« i klasse 41 — »udstedelse, formidling, udlejning samt anden udnyttelse af rettigheder til film, fjernsyns- og videoproduktioner samt andre billed- og lydprogrammer; forvaltning og realisering af ophavsrettigheder og erhvervsmæssige rettigheder for andre; udnyttelse af sekundære film- og fjernsynsrettigheder inden for merchandising; udvikling af software, særlig inden for området multimedier, interaktivt fjernsyn og betalingstv; drift af netværker til overførsel af meddelelser, billeder, tekst, tale, signaler og data; teknisk rådgivning inden for multimedia, interaktivt tv og betalingsfjernsyn (indeholdt i klasse 42); programmering af computere, inklusive video- og computerspil; formidling og overdragelse af adgangstilladelser til brugere af forskellige kommunikationsnetværk« i klasse 42. For så vidt angår disse tjenesteydelser består det ansøgte varemærke nemlig af en sammensætning af bestanddele, der hver især i det mindste kan tænkes at finde almindelig anvendelse i omsætningen til at præsentere disse tjenesteydelser. Derimod mangler den nævnte ordkombination ikke fornødent særpræg i forhold til de tjenesteydelser, der er nævnt ovenfor som værende undtaget. Således betegner tegnet »SAT« ikke nogen egenskab ved disse tjenesteydelser, der kan få betydning ved det valg, der foretages af den relevante omsætningskreds, og der er intet grundlag for at konkludere, at dette tegn — til trods for, at det ikke er beskrivende — kan tænkes at finde almindelig anvendelse i omsætningen til at præsentere disse tjenesteydelser. (jf. præmis 48, 53, 54 og 56)